A 2015−2016-os Grand Prix sorozat teheráni versenyén 2016. februárban az első helyen végzett, júliusban Csengtuban holtversenyes harmadik lett. A versenysorozat Hanti-Manszijszkban rendezett utolsó versenyt megnyerte, és ezzel az összesített pontversenyben az első helyen végzett, amellyel jogot szerzett arra, hogy a kieséses rendszerű 2017-es női sakkvilágbajnokság győztesével a 2018-as világbajnokságon a világbajnoki címért mérkőzzön meg.